САPUT MUNDI

К У Б А – Любов завинаги
ОБИКОЛНА ПРОГРАМА
10 дни / 8 нощувки/ 8 закуски/ 3 обяда/ 4 вечери/ 3 пансиона all inclusive във Варадеро
По маршрут: София – Амстердам – Хавана – Пинар дел Рио – Винялес – Сиенфуегос –
Тринидад – Санта Клара – Варадеро – Хавана – Амстердам – София

----------------------------------------------------------------------------------------------------------------------
                  Групово пътуване:  от 06 ноември до 15 ноември 2014 г.

----------------------------------------------------------------------------------------------------------------
1 ден – София – Амстердам - Хавана
Излитане в 07.15 ч. от летище София с полет на авиокомпания BULGARIA AIR за Амстердам. Кацане в Амстердам в 09.10 ч. Излитане  в 10.45 ч. с полет на авиокомпания KLM за Хавана. Кацане на летище Хосе Марти Хавана в 15.35 ч. Трансфер и настаняване в хотел. Коктейл за „добре дошли”. Вечеря. Нощувка.

2 ден – Хавана 

Закуска. Начало на целодневна туристическа обиколка на Хавана, включваща съвременната част на Хавана – Хаванският Университет, Площадът на Революцията, известната крайбрежна улица Малекон. гробището Христофор Колумб и кварталът Ведадо. Спирка на колониалната част на града, минавайки покрай Ел Капитолио, сградата на Театъра, Прадо авеню, Президентския дворец и Централния парк. Обиколката продължава пеша из историческата и колониална част на града (UNESCO) – Площадът на Катедралата, Площадът Сан Франциско де Асис, великолепният Площад на Оръжията, Дворецът Вилануева, Ел Темплете, Градският музей в Двореца на Капитаните и други интересни обекти. Връщане в хотела. Вечеря. Нощувка. 

3 ден – Хавана –  Пинар дел Рио - Винялес - Хавана - кабаре Тропикана
Закуска. Целодневна екскурзия до Пинар дел Рио, най-известната западна провинция на Куба, известна с най - качествената тютюнева плантация в света. Посещение на фабрика за производство на цигари и запознаване с работния процес. Обиколка на долината Винялес и спирка на Лос Хасминес за панорамна гледка към уникалния и живописен пейзаж на долината и нейните скални образования, т.н. Моготес. Следва разходка с лодка по подводна река в Индианската пещера. Обяд. Посещение на праисторическите стенописи (пещерни рисунки върху най - древните скали в страната). Връщане в хотела в Хавана. Вечеря. Потопете се вечерта в незабравимата атмосфера на шоу от ритми, цветове и многообразие на най - известното кабаре на Карибите – Тропикана, разположено на открито в една екзотична тропическа градина (срещу допълнително заплащане). След края на спектакъла – трансфер до хотела. Нощувка. 
4 ден – Хавана – Сиенфуегос – Тринидад 
Закуска. Отпътуване към южната част на острова и за Тринидад със спирка и посещение на град Сиенфуегос - „Перлата на юга”, разположен в красив залив, пазен от крепостта Хагуа. Туристическа програма, включваща посещение на парка Хосе Марти, главния площад със сгради - шедьоври от XIX и XX в., театъра Томас Тери,  Двореца на Долината, построен между 1912 и 1917 г.. Обяд в местен ресторант. Продължаване за Тринидад. Настаняване в хотел. Коктейл за „добре дошли”. Вечеря. Нощувка.

5 ден - Тринидад – Санта Клара – Варадеро (All inclusive)
Закуска. Полудневна обиколка на Тринидад (UNESCO), включваща посещение на Романтичния Музей, който представя бита и архитектурата на колониалното минало на Тринидад, намиращ се в прекрасен дворец. След това следва Канчанчара бар – стара сграда с атмосфера от XVIII в., където можете да дегустирате уникален ром коктейл, приготвен от сока от захарна тръстика. Обяд в местен ресторант. Отпътуване за Санта Клара, прекосявайки историческата Долина (UNESCO) със старите плантации на захарна тръстика. Пристигане в Санта Клара, последното място, където е пребивавал Че Гевара с посещение на Мавзолея и Музея, посветен на неговия изключителен живот. Следва обзорна обиколка, включваща Оръжейния влак, свързан с важни моменти от Кубинската революция. Продължаване за курорта Варадеро, славещ се с фините бели пясъчни брегове и прозрачни води, които го нареждат сред челната тройка на най – романтичните плажове в света. Настаняване в хотел на база ALL INCLUSIVE. Нощувка.

6 ден – Варадеро (All inclusive)
Закуска. Свободен ден, в който можете да изживеете съкровените си мечти, отпуснати блажено в хамак с кубинска пура и освежаващ коктейл от екзотични плодове, а вечерта, без колебания, да се отдадете на лудите страсти, които Карибско море разпалва. Нощувка.

7 ден – Варадеро (All inclusive)

Закуска. Свободно време. Нощувка.

8 ден – Варадеро (All inclusive)

Закуска. Свободно време. Изхранване на база  Нощувка.

9 ден – Варадеро – Хавана – Амстердам

Закуска. Свободно време до обяд. Трансфер от хотела до летище Хосе Марти в Хавана за обратния полет до Амстердам в 17.35 ч. 

10 ден – Амстердам – София 

Кацане в Амстердам в 08.25 ч. В 10.20 ч. излитане с полет на авиокомпания Bulgaria Air за София. Кацане в София в 14.16 ч.

Пакетната цена включва: самолетен билет София – Амстердам – Хавана – Амстердам – София, 8 нощувки със закуска, 3 обяда, 4 вечери, от които, 3 - в Хавана в хотел Occidental Miramar 4**** или подобен, 1 – в Тринидад в хотел Trinidad del Mar 4**** или подобен, 4 – във Варадеро в хотел Arenas Doradas 4**** или подобен на база All inclusive, коктейл за „добре дошли” в хотела в Хавана и Тринидад, всички трансфери, упоменати в програмата, туристическа програма, екскурзоводско обслужване на английски език с превод на български език, водач – преводач от агенцията.
Пакетната цена не включва: входна виза за Куба – официална такса 40 USD при подаване на документите от туристическата агенция, изходна такса от Куба – 25 USD (заплаща се на летището при излитане от Хавана), бакшиши за местни екскурзоводи и шофьори – 35 EUR, посещение на нощното шоу в кабаре Тропикана – 95 EUR (цената включва шоу, ¼ бутилка ром, мини бутилка шампанско марка Freixenet, трансфер, изисква се предварителна резервация при сключване на договора за пътуване и плащане с основния пакет).
Доплащане за: 
• летищни такси – ~ 480 EUR (подлежат на препотвърждение при издаването на билета)
• единична стая – 130 EUR
• медицинска застраховка с покритие 25 000 EUR – 20 лв., над 65 г. – 30 лв., над 70 г. – 40 лв.
• при недостигнат мин.брой от 15 туристи и при записани не по – малко от 10 тур. – 130 EUR
Минимален брой туристи за осъществяване на екскурзията: 15 туристи 
Срок за уведомление при недостигнат минимален брой туристи: 10 дни преди началната дата.

Необходими документи: задграничен паспорт с 6 – месечна валидност към датата на заминаване; няма санитарни и медицински изисквания за посещаваните по маршрута страни. За издаването на кубинска туристическа виза е необходимо да се представят валиден задграничен паспорт с 6-месечна валидност преди датата на отпътуване, попълнен формуляр на Консулски отдел на Куба, 2 актуални снимки. 

Начин на плащане: депозит – 50 % от пакетната цена, доплащане – до 30 дни преди отпътуване.







               ЦЕНА НА ТУРИСТ В ДВОЙНА СТАЯ: 3470 лв. (1770 EUR)








